
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И
ПРОВЕРУ КВАЛИТЕТА
Број: 612-00-00073/2014-04
09.04.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.04.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: _GoBack][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ са седиштем у ДР. СУБОТИЋА 8, БЕОГРАД,ПИБ:100221404, Матични број: 07048157,  испуњава прописане стандарде за акредитацију студијског програма МАС1 - СЕСТРИНСТВО (СТАРИ НАЗИВ ДИПЛОМИРАНА МЕДИЦИНСКА СЕСТРА) у оквиру поља медицинских наука и то за 40 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
                                                  О б р а з л о ж е њ е
Високошколскa установа УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТса седиштем у ДР. СУБОТИЋА 8, БЕОГРАД, је дана 15.01.2014.године поднела захтев за акредитацију студијскогпрограма МАС1 - СЕСТРИНСТВО (СТАРИ НАЗИВ ДИПЛОМИРАНА МЕДИЦИНСКА СЕСТРА) у оквиру поља медицинских наука под бројем 612-00-00073/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведено непосредног увида у рад високошколске установе УНИВЕРЗИТЕТ У БЕОГРАДУ -МЕДИЦИНСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм МАСТЕР АКАДЕМСКЕ СТУДИЈЕ СЕСТРИНСТВА припада пољу медицинских наука и области медицинских  наука  што је   што је у складу са законом и листом области коју је утврдио Национални савет. Назив дипломе мастер медицинска сестра (маст. мед.сестр.) је у складуса листом звања коју је утврдио Национални савет, а дужина студија од 1 годинеје у складу са законом. Програм је прихваћен 06.12.2013.oдстране Наставно-научног већа Медицинског факултета и Сената Универзитета у Београду.
Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 40.
Основни квантитативни подаци о програму су:
1. Број наставника на студијском програму = 132
a. Број наставника са пуним радним временом=132 
2. Број сарадника на студијском програму =42
a. Број сарадника са пуним радним временом=18 
b. Број сарадника са непуним радним временом=24 
3. Трајањепрограма = 1 година
4. Број ЕСПБ бодова = 60
5. Бројстудената = 40
6. Просечно оптерећење наставника на студијском прогмаму = 0.20
7. Просечно оптерећење сарадника на студијском прогмаму = 0.17
8. 11.  Просечан број часова активне наставе недељно = 31,67
            (11.50 + 13.17 +  2.25 +  4.75 = 31.67)
· семестар 10.00 + 10.00 +  2.50 +  2.50 = 25.00 
· семестар 13.00 + 16.33 +  2.00 +  7.00 = 38.33 
9. Укупно часова предавања у студијском програну = 15.88
10. Укупно часова вежби у студијском програму =63.0
11. Укупно часова других облика наставе у студијском програму=9.0
12. Проценат часова предавања који изводе наставници са 100% радног времена = 100%
13. Фактор изборности =35%
14. Просечно оптерећење наставника на нивоу установе=5.52
15. Просечно оптерећење сарадника на нивоу установе= 11.46


Студијски програм Мастер академске студије сестринство обезбеђује стицање знања и вештина потребних за даљу интеграцију теорије, истраживања и праксе у области сестринства.  
Студијски програм има јасно дефинисану сврху и улогу у образовном систему, доступну јавности путем сајта институције. Мастер академске студије сестринства оснивају се у складу са израженим потребама за високо образованим сестринским кадром.
Циљеви овог студијског програма су јасно формулисани и у складу су са задацима установе. Основни циљ   је стварање и ширење знања неопходног за промоцију здравља развијањем и побољшањем сестринске неге појединаца, породица, заједница и популација које исказују разноврсност и различитост у друштву. Овај захтев доприноси постизању двоструких циљева:
1. Истраживања у сестринству у циљу непрекидног развоја дисциплина и професије сестринства кроз основе примењене сестринске обуке и кроз праксу засновану на истраживању. Истраживање ће се обухватити промоцију здравља,  превенцију и поступак са хроничним болестима, и здравствену/сестринску информатику и статистику.
2. Савладавањем овог студијског програма студент стиче  генеричке и  специфичне компетенције. Наведене су способности које би мастер медицинска сестра требало да савлада. Поред усвајања знања и развоја когнитивних способности, мастер медицинска сестра савладавањем студијског програма посебно стиче комуникацијске  и интерперсоналне способности. 
Студијски програм има 9 обавезних предмета.   Садржај обавезних предмета  омогућава стицање знање из основа истраживачког рада у сестринству, клиничке патофизиологије и здравствене неге и клничке фармакологије. Укупно часова активне наставе на овом студијском програму је = 1170. Стручна пракса обухвата 60 часова. 
 Изборни предмети (укупно 9) за смер мастер медицинска сестра упућују студента у област промоције здравља, здравствене политике и организације здравствене неге, промоције здравља, примену иновативних технологија у сестринству, прехоспитално збрињавање, испитивање квалитета живота и познавање етичких принципа медицинског позива. Основе биостатистике ће омогућити коришћење и примену неопходних биостатистичких метода, алата, технике и речунарских вештина.  
Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  Писани завршни рад треба да покаже познавање теоријског приступа проблему, владање истраживачком методологијом и поступцима, способности за критичку анализу    и употребу истраживачке литературе. 
Услов за упис на овај студијски програм  је четворогодишња едукација из области сестринства, са 240 ЕСПБ, и пасивно знање страног језика. На основу резултата врши се рангирање за пријем студената.
Активности студената се континуирано прате за време слушања наставе на појединачном предмету. Оцењивање студената спроводи се кроз континуирано оцењивање. Оцењују се присуство настави, успех постигнут на колоквијумима, извођење практичних вештина, презентација семинарских радова, активности у току интерактивне наставе. Право да полаже испит има студент који је испунио све  предиспитне обавезе утврђене планом извођења наставе на предмету. Сваки предмет има бодовни систем којим се изражава савлађивање појединих теоријских и практичних вештина континуирано  током наставе. 
Укупан број наставника је 132 и 42 сарадника на овом студијском програму је више него довољан за његово спровођење о чему говори и ниска оптерећеност наставника. Просечно оптерећење наставника износи 0.20 а сарадника 0.17. У потпуносто је испуњен захтева да 70% часова од активне наставе држе наставници са пуним радним временом.Од укупног броја ангажованих наставника на студијском програму сви су у сталном радном односу са пуним радним временом.
Књига наставника показује високо квалификоване настванике и сараднике што одговара њиховом задужењу. У картонима наставника могу се видети референце и подаци доступни јавности.
Обезбеђен је одговарајући простор за извођење наставе. Медицински факултет у Београду располаже са укупним простором за извођење наставе од 66.632,00 м2 укључујући и простор клиничких наставних база што износи више од 10м2   по студенту. Део простора се налази ван Медицинског факултета као простор наставних база Клиничког центра Србије и Клиничко болничког центара града Београда и Земуна  који се користе за извођење наставе на клничким предметима.  
Центар за издавачку, библиотечку и информатичку делатност- ЦИБИД, обједињава библиотеку, издаваштво и информатику као стручну потпору настави и научноистраживачком раду.  Студентска библиотека поседује наменске просторије за учење и одмор студената, у чији састав улази читаоница са капацитетом од 150 радних места, Интернет кабинет са 20 радних места као и просторија за одмор са око 50 места. Факултет поседује 5 амфитеатара,  33 слушаонице, 13 компјутерских лабораторија, као и већи број стручних лабораторија на преко 4 хиљаде квадратних метара. Обезбеђена је сва техничка опрема за савремено извођење натставе почев од опреме за видеоконференцијску везу са иностраним центрима која омогућава праћење предавања или операција уживо.
На факултету постоји фонд стручне литературе  који чини 99195 библиотечких јединица, од тога је 8811 монографских публикација и 90047 серијских публикација. За овај студијски програм библиотека располаже са 337 уџбеника од којих је 202 уџбеника на српском језику.  Поред бројних књига за сваки предметпостоји и ауторска књига наставника који држи тај предмет. Међутим, на неким предметима  литература је само на енглеском језику.
Правилником о обезбеђењу квалитета, контрола квалитета студијског програма одвија се редовно и систематично преко Центра за обезбеђење квалитета и унапређења наставе који је основан одлуком Наставно-научног већа Медицинског факултета 22. марта 2005. године. Реализацијом ТЕМПУС пројекта за реформу наставе на Медицинском факултету у Београду обезбеђена је дугорочна подршка у развоју и унапређењу  квалитета као саставног дела стратегије ове високошколске установе.Овакав начин се предвиђа и за мастер академске студије сестринство.
 Установа је приложила следећу документацију: Извештај о резултатима самовредновања студијског програма, Јавно публикован документ – Политика обезбеђења квалитета, Правилник о уџбеницима, Извод из Статута установе којим регулише оснивање и делокруг рада комисије за квалитет.
У контроли квалитета обезбеђена је активна и квалитетна улога студената тако што врше оцењивање квалитета наставе. Студент продекан је члан комисије за оцену квалитета.
Kомисија за акредитацију и проверу квалитета, утврдилаје да високошколска установа УНИВЕРЗИТЕТ У БЕОГРАДУ -МЕДИЦИНСКИ ФАКУЛТЕТ за студијски програм МАС1 - СЕСТРИНСТВО (СТАРИ НАЗИВ ДИПЛОМИРАНА МЕДИЦИНСКА СЕСТРА) у оквиру поља медицинских наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијскихпрограма.

Имајући у видуда је  високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ са седиштем у ДР. СУБОТИЋА 8, БЕОГРАД, ПИБ:100221404, Матични број: 07048157, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма МАС1 - СЕСТРИНСТВО (СТАРИ НАЗИВ ДИПЛОМИРАНА МЕДИЦИНСКА СЕСТРА) у оквиру поља медицинских наука и тоза 40 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

